నాలుగేళ్ళకు ముందు ప్రభుత్వ గురుకులాల్లో కనిపించిన దృశ్యాలు ఇప్పుడు కనిపించవు. అప్పటికీఇప్పటికీ భూమ్యాకాశాల మధ్య ఉన్నంత తేడా వచ్చింది. ‘నేను పోను అవ్వ సర్కారు గురుకులాలకు’ అన్నది పాత పాట. నేను పోను అవ్వ ప్రైవేట్ బడికి అన్నది నేటి మాట. తెలంగాణలో లక్షలాది పేద విద్యార్థుల ఆశాజ్యోతి, విద్యాకిరణం ఆర్.ఎస్ ప్రవీణ్ కుమార్ కృషితో గురుకులాల్లో విప్లవాత్మక మార్పు సంభవించడం అభినందనీయం. తెలంగాణ సాంఘిక/సంక్షేమ గురుకుల పాఠశాలల కార్యదర్శిగా ప్రవీణ్కుమార్ నేటితో నాలుగేళ్ళు పూర్తిచేసుకుంటున్న సందర్భంలో ‘స్వేరో’ సంస్థను ఏర్పాటు చేసి, గురుకులాల్లో ఆయన సాధించిన విజయాలను పునశ్చరణ చేసుకుందాం.ప్రవీణ్ కుమార్ స్వేరో కృషితో ఐఐటీలు, ఎన్ఐటీలు, ఐఐఐటీలు, మెడికోలలో వందలమంది విద్యార్థులు సీట్లు పొందారు. ప్రతి విద్యార్థి ‘10 కమాండ్మెంట్స్’ను వల్లెవేస్తూ విజయపథంలో సాగుతున్నారు. ‘ఆపరేషన్ బ్లూ క్రిస్టల్ ప్రోగ్రాం’ ద్వారా 37 మంది విద్యార్థులకు మెడికల్ సీట్లు సాధించారు. ఎస్.ఆర్. శంకరన్ సూపర్ లెక్చర్ ట్రోఫీ స్ఫూర్తితో ‘నేర్చుకుంటూ సంపాదించడం’ అనే పద్ధతిని విద్యార్థులు అలవరచుకున్నారు. ‘గ్రీన్ గురూస్’ కార్యక్రమం ద్వారా క్లాస్ రూమ్ నిర్వహణ నేర్చుకున్నారు. ప్రతిభావంతులైన విద్యార్థులు టీచింగ్ అసిస్టెంట్లుగా మారి తమ తరగతిలోని మిగతా విద్యార్థులకు బోధించడం, ఆంగ్లంలో ప్రావీణ్యం సంపాదించేందుకు ‘ఇంగ్లీస్ ప్లస్’, ‘రైటింగ్ ప్లస్ క్లబ్’లను ఏర్పాటు చేయడం జరిగింది. ‘స్వేరో ఆథర్స్’ ద్వారా సృజనాత్మకంగా రాయడంలో విద్యార్థులకు ప్రోత్సాహం అందించడం, చదువుకోవడమే కాకుండా క్రీడల్లో రాణించేందుకు ‘స్వేరో ఒలింపిక్స్’ నిర్వహించడం వంటి కార్యక్రమాలను సమర్థవంతంగా నిర్వహించడం వలన సంక్షేమ గురుకులాల్లోని విద్యార్థుల్లో దాగి వున్న ప్రతిభ వెలుగులోకి వచ్చింది. విద్యార్థుల్లో రాజకీయ అవగాహన పెంపొందించడం, నాయకత్వ లక్షణాలను అభివృద్ధి చేసేందుకు ‘స్కూల్ కౌన్సిళ్ల’ను ప్రారంభించడం జరిగింది. చదువుల్లో ఉన్నత స్థానానికి ఎదిగేందుకు ‘కెరీర్ కౌన్సిలింగ్’ కార్యక్రమాన్ని నిర్వహించడం, బోధనా పద్ధతుల్లో విప్లవాత్మక మార్పులకై ‘ఎన్క్యూపీ–2016’ (national quality policy–2016)ప్రోగ్రాం రూపొందించడం జరిగింది. వేసవి సెలవుల్లో ‘summer samurai’s camps’లలో ఆంగ్లం, క్రీడలు, కవితలు, కథలు తదితర కార్యక్రమాల ద్వారా విద్యార్థుల్లోని నైపుణ్యాన్ని వెలికి తీయడం జరుగుతోంది. 2014లో 12 క్యాంపుల్లో 8వేల మంది, 2015లో 18 క్యాంపుల్లో 12 వేల మంది, 2016లో 22 క్యాంపుల్లో 16వేల మంది, 2017 లో 30 క్యాంపుల్లో 30 వేల మంది విద్యార్థులు ఈ సమురయి క్యాంపుల్లో క్రియాశీలంగా పాల్గొన్నారు. వందలాది మందిని ఉన్నత విద్యావంతులుగా తీర్చిద్దిడమే కాకుండా, క్రీడల్లోనూ అత్యంత ప్రతిభావంతులను దేశానికి అందించడంలో స్వేరో సంస్థ కృషి చేసింది. 13 ఏళ్ళ మాలావత్ పూర్ణ 2014 మే 25న ఎవరెస్టు అధిరోహించడం, ఐదుగురు విద్యార్థులు ఆఫ్రికాలోని కిలి మంజారో శిఖరాన్ని అధిరోహించడం, జాతీయ స్థాయిలో వివిధ విభాగాల్లో 20 మంది విద్యార్థులు పతకాలు సాధించడం వంటి అనేక విజయాలు సాధించడంలో సంక్షేమ గురుకుల విద్యార్థులు కృతకృత్యులవడానికి ప్రవీణ్ కుమార్ సారథ్యం కారణం. సాంఘిక/గిరిజన సంక్షేమ గురుకులాల్లో ప్రవీణ్ కుమార్ సాధించిన విప్లవం ఆదర్శనీయం.చింత సదానందం స్వేరోఅధికార ప్రతినిధి, స్వేరో తెలంగాణ రాష్ట్ర కమిటీ
naalugellaku mundu prabhutva gurukulaallo kanipinchina drushyaalu ippudu kanipinchavu. appatikiippatiki bhuumyaakaasaala madhya unnanta teda vachindi. ‘nenu ponu avva sarkaaru gurukulaalaku’ annadi paata paata. nenu ponu avva private badiki annadi neti maata. telamgaanalo lakshalaadi pedha vidyaarthula aasaajyoti, vidyaakiranam ar.es praveen kumar krushitho gurukulaallo viplavaatmaka maarpu sambhavinchadam abhinandaneeyam. telamgaana saanghika/sankshema gurukula paatasaalala kaaryadarsigaa pravinkumar netitho naalugellu poortichesukuntunna sandarbhamlo ‘swaro’ samsthanu erpaatu chesi, gurukulaallo aayana saadhinchina vijayaalanu punascharana chesukundam.praveen kumar swaro krushitho iiatlu, enitlu, iiaitlu, medikolalo vandalamandi vidyaarthulu seetlu pondaaru. prati vidyaarthi ‘10 commandents’nu vallevestuu vijayapathamlo saagutunnaaru. ‘aperation bloo cristal program’ dwara 37 mandi vidyaarthulaku medical seetlu saadhinchaaru. es.ar. sankaran super lecture trofy sphuurtithoo ‘nerchukuntu sampaadinchadam’ ane paddhatini vidyaarthulu alavarachukunnaru. ‘green gurus’ kaaryakramam dwara class room nirvahana neerchukunnaaru. pratibhaavantulaina vidyaarthulu teaching asistentlugaa maari tama taragatilooni migata vidyaarthulaku bodhinchadam, aanglamlo praaveenyam sampadinchenduku ‘inglees plus’, ‘raiting plus club’lanu erpaatu cheyadam jarigindi. ‘swaro authers’ dwara srujanaatmakamgaa raayadamlo vidyaarthulaku prothsaaham andinchadam, chaduvukovadame kakunda creedallo raninchenduku ‘swaro olimpics’ nirvahinchadam vanti kaaryakramaalanu samarthavantamgaa nirvahinchadam valana sankshema gurukulaalloni vidyaarthullo daagi vunna pratibha veluguloki vachindi. vidyaarthullo rajakeeya avagaahana pempondinchadam, nayakatva lakshanaalanu abhivruddhi chesenduku ‘scool kounsilla’nu praarambhinchadam jarigindi. chaduvullo unnata sthaanaaniki edigenduku ‘kereer councilling’ kaaryakramaanni nirvahinchadam, bodhana paddhatullo viplavaatmaka maarpulakai ‘encupi–2016’ (national quality policy–2016)program roopondinchadam jarigindi. vesavi selavullo ‘summer samurai’s camps’lalo aanglam, kreedalu, kavitalu, kathalu taditara kaaryakramaala dwara vidyaarthullooni naipunyaanni veliki teeyadam jarugutondi. 2014loo 12 campullo 8vela mandi, 2015loo 18 campullo 12 vela mandi, 2016loo 22 campullo 16vela mandi, 2017 loo 30 campullo 30 vela mandi vidyaarthulu ee samurayi campullo kriyaaseelamgaa paalgonnaaru. vandalaadi mandini unnata vidyaavantulugaa teerchiddidame kakunda, creedalloonuu atyanta pratibhaavantulanu deshaniki andinchadamlo swaro samstha krushi chesindi. 13 ella malavat puurna 2014 mee 25na evarestu adhirohinchadam, aiduguru vidyaarthulu africaloni kili manjaro sikharaanni adhirohinchadam, jaateeya sthaayilo vividha vibhaagaallo 20 mandi vidyaarthulu patakaalu saadhinchadam vanti aneka vijayaalu saadhinchadamlo sankshema gurukula vidyaarthulu krutakrutyulavadaaniki praveen kumar saarathyam kaaranam. saanghika/girijana sankshema gurukulaallo praveen kumar saadhinchina viplavam aadarsaneeyam.chinta sadaanandam sweroadhikaara pratinidhi, swaro telamgaana rashtra commity